కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అజేయ శతకంతో ఆసీస్‌పై ప్రతీకారం తీర్చుకున్న డివిలియర్స్
డర్బన్ టెస్ట్ రెండో ఇన్నింగ్స్‌లో రనౌట్ అవమానానికి డివిలియర్స్ ప్రతీకారం తీర్చుకున్నాడు. అజేయ శతకంతో సఫారీలకు ఆధిక్యం అందించాడు.
Samayam Telugu | Updated:
Mar 11, 2018, 05:20PM IST
పోర్ట్ ఎలిజబెత్ వేదికగా ఆస్ట్రేలియాతో జరుగుతోన్న రెండో టెస్టులో డివిలియర్స్ అజేయ శతకంతో సత్తా చాటాడు. తొలి టెస్టు రెండో ఇన్నింగ్స్&zwnj;లో పరుగులేమీ చేయకుండానే రనౌట్ అయిన ఏబీ.. ఈ టెస్టులో తన కసినంతా చూపించాడు. 146 బంతుల్లో 126 పరుగులతో నాటౌట్&zwnj;గా నిలిచిన డివిలియర్స్ 20 ఫోర్లు, ఒక సిక్సర్ బాదడం విశేషం. మొదటి టెస్టులో వేగంగా సింగిల్ తీయడానికి ప్రయత్నించిన ఏబీ రనౌట్ అయ్యాడు. బంతితో వికెట్లను కూల్చిన స్పిన్నర్ లియాన్.. డైవ్ చేసి కింద పడిపోయిన డివిలియర్స్ ఛాతి మీదకు బంతిని విసిరాడు. ఇది ఐసీసీ నిబంధనలకు విరుద్ధం కావడంతో.. ఆసీస్ స్పిన్నర్&zwnj; మ్యాచ్ ఫీజులో 15 శాతం కోత విధించారు.
డివిలియర్స్&zwnj;ను రనౌట్ చేశాక లియాన్ అత్యుత్సాహం ప్రదర్శించడం క్రికెట్ అభిమానులను కలచి వేసింది. ఏబీ కెరీర్లోనే తొలిసారిగా పరుగులేమీ చేయకుండా రనౌట్ అయిన బాధ కంటే.. ఆసీస్ ఆటగాళ్ల తీరే బాధించింది. దీనికి ప్రతీకారంగా అన్నట్టుగా.. రెండో టెస్టులో డివిలియర్స్ అజేయ శతకంతో కదం తొక్కాడు.
ఓ వైపు వికెట్లు పడుతున్నా.. మరోవైపు ధాటిగా ఆడి పరుగులు రాబట్టాడు. టెస్టుల్లో 22వ శతకం సాధించిన ఏబీ.. చివరి వరుస ముగ్గురు బ్యాట్స్&zwnj;మెన్&zwnj;తో కలిసి 155 పరుగులు జోడించాడు. దీంతో సఫారీలు 382 పరుగులకు ఆలౌట్ కాగా.. ఆ జట్టుకు 139 పరుగుల ఆధిక్యం లభించింది.
డర్బన్&zwnj;లో జరిగిన మొదటి టెస్టు తొలి ఇన్నింగ్స్&zwnj;లో దక్షిణాఫ్రికా 162 పరుగులకు ఆలౌట్ కాగా.. డివిలియర్స్ 71 పరుగులతో నాటౌట్&zwnj;గా నిలవడం విశేషం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.